લાઠી એટલે આમતો સાવ ખોબા જેવડું રજવાડું. વાટકીમાં શિરામણ કહેવાય. પણ ભાવેણા રાજનું ભાયાત કહેવાય એટલે તેમની ઓથ મળી રહેતી હતી.આ બાજુ ચિત્તળ પણ સાવ ખોબા જેવડું રજવાડું. પણ આમ ભારે વટનો કટકો. લીધેલી વાત મુકે નહિ. જીવ જાય પણ એની જીભાન ન જાય.એક વખત મોંમાંથી નીકળી ગયું એટલે પાળે જ છૂટકો.ધીંગાણું નક્કી જ હતું.આવનાર પરિસ્થિતિને પહોંચી વળવા ચિત્તળનાં દરબારગઢમાં પુરેપુરી તૈયારીઓ થઇ ગઈ હતી.